चौथा वनडे देखने भी नहीं पहुंचे दर्शक  
भारत और इंग्लैंड के बीच रविवार को खेले जा रहे चौथे एक दिवसीय अंतरराष्ट्रीय मैच से पहले वानखेड़े स्टेडियम के बाहर कोई भीड़भाड़ नहीं देखी गई।
भारत और इंग्लैंड के बीच रविवार को खेले जा रहे चौथे एक दिवसीय अंतरराष्ट्रीय मैच से पहले वानखेड़े स्टेडियम के बाहर कोई भीड़भाड़ नहीं देखी गई।  रविवार होने के बावजूद केवल कुछेक दर्शक ही स्टेडियम में प्रवेश करने की कोशिश कर रहे थे जिसमें दो अप्रैल को खचाखच भरे दर्शकों के सामने विश्व कप फाइनल की मेजबानी की गई थी।  भारत के प्रवीण कुमार ने जब पहली गेंद फेंकी तो 33,000 दर्शकों की क्षमता वाले स्टेडियम में 6000 के करीब दर्शक मौजूद थे जिसमें से कुछ स्टैंड तो बिलकुल ही खाली थे। टैक्सी ड्राइवरों भी इस बात से वाकिफ नहीं थे वानखेड़े स्टेडियम में महेंद्र सिंह धोनी की टीम दोपहर को मैच खेलेगी।  हालांकि इस बारे में कुछ नहीं कहा जा सकता कि श्रृंखला में दिलचस्पी क्यों हो रही है जिसमें मेहमान टीम ने 20 अक्तूबर को मोहाली में तीसरा मैच जीतकर 3-0 से अजेय बढ़त बना ली है। श्रृंखला के बचे हुए मैचों का परिणाम पर कोई असर नहीं पड़ेगा, बहुत अधिक क्रिकेट, टिकटों की कीमत, शीर्ष खिलाड़ियों जैसे दर्शकों के पसंदीदा सचिन तेंदुलकर की अनुपस्थिति या फिर दिवाली का नजदीक होना इसके लिए जिम्मेदार हो सकता है।